ଭୁବନେଶ୍ୱର, ଫେବ୍ରୁଆରୀ ୨(ଲୋକାଲ ୱାୟାର): ବରିଷ୍ଠ ଲେଖକ ତଥା ଅବସରପ୍ରାପ୍ତ ପୁଲିସ୍ ପଦାଧିକାରୀ ସୂର୍ଯ୍ୟମଣୀ ତ୍ରିପାଠୀଙ୍କ ଆତ୍ମଜୀବନୀ 'ଲାଲଘୋଡ଼ାର ସଇସ' ଲୋକାର୍ପିତ ହୋଇଯାଇଛି ।
ଅବସରପ୍ରାପ୍ତ ଆରକ୍ଷୀ ମହାନିଦେ୍ର୍ଦଶକ ତଥା ସୁଲେଖକ ବିପିନ ବିହାରୀ ମିଶ୍ର ପୁସ୍ତକଟିକୁ ଲୋକାର୍ପଣ କରି ଶ୍ରୀ ତ୍ରିପାଠୀଙ୍କୁ ସଚ୍ଚୋଟ ଓ ନିଷ୍ଠାପର ପୁଲିସ୍ ପଦାଧିକାରୀ ଭାବେ ପ୍ରଶଂସା କରିଥିଲେ ।
ପୁଲିସ୍ କମିଶନରେଟ ସଭାକକ୍ଷରେ ଅନୁଷ୍ଠିତ କାର୍ଯ୍ୟକ୍ରମରେ ମିନତୀ ମିଶ୍ର ସରସ୍ୱତୀ ବନ୍ଦନା ଗାନ କରିଥିଲ ଓ ଦେବାଶିଷ ମହାପାତ୍ର ସ୍ୱାଗତ ଭାଷଣ ଦେଇଥିଲେ ।
ଏହି ଅବସରରେ ପୁସ୍ତକ ପ୍ରକାଶକଙ୍କୁ ସମ୍ବର୍ଦ୍ଧନା ସହ ନିଜ ଶିକ୍ଷାଗୁରୁ ପ୍ରଫୁଲ୍ଲ ଚନ୍ଦ୍ର ସାମଲଙ୍କୁ ଲୋକାର୍ପିତ ପୁସ୍ତକର ପ୍ରଥମ ଖଣ୍ଡ ପ୍ରଦାନ କରି ଲେଖକୀୟ ଜୀବନର ଅନୁଭୂତି ବଖାଣିଥିଲେ ଶ୍ରୀ ତ୍ରିପାଠୀ ।
ଉତ୍ସବରେ ଡ. ବସନ୍ତ କୁମାର ପଣ୍ଡା, ପ୍ରଫେସର ବୈଷ୍ଣବ ଚରଣ ସାମଲ, ଡ. ବସନ୍ତ କୁମାର ତ୍ରିପାଠୀ, ଅଧ୍ୟାପକ ବିଶ୍ୱରଞ୍ଜନ ଓ ଦାଶ ବେନହୁର ଅତିଥି ଭାବେ ଯୋଗଦେଇ ଶ୍ରୀ ତ୍ରିପାଠୀଙ୍କ ବ୍ୟକ୍ତିତ୍ୱ ଓ କୃତିତ୍ୱର ଆଲୋଚନା କରିଥିଲେ ।
